《科漏新成》
宋代·程师孟

台门新漏一声闻，从此朝昏百刻分。
他日郡人思太守，也须谈及叶参军。
风雨虽昏漏不移，百年应未失毫釐。
须知万户千门里，正得人间吉凶时。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。